Wild (2014ko filma)

Wild (euskaraz Basati), 2014ko Jean-Marc Vallée kanadarrak zuzendutako drama eta abenturazko biografia film bat da. Cheryl Strayed estatubatuar idazlearen Wild: From Lost to Found on the Pacific Crest Trail (2012) liburu autobiografikoan oinarritua dago. Reese Witherspoon, Laura Dern eta Thomas Sadoski aktoreek antzeztu zuten.

Emakumezko aktore onenaren Oscar Saria (Reese Witherspoon) eta Taldeko emakumezko aktore onenaren Oscar Sariaren (Laura Dern) izendapenak jaso zituen.

Argumentua 

1995eko ekaina, Minnesota, Cheryl Strayed (Reese Witherspoon) emakume gazte ezkondua asko maite zuen Bobbi (Laura Dern) ama minbiziaz zendu izanaren bizipen latzaren ostean lurjota gelditu eta depresioaz egotearen ondorioz bere samina arintzeko asmoz heroina erabili eta ezezagunekin sexua eduki eta oheratuko da, ondorioz Paul (Thomas Sadoski) senarra haregandik dibortziatuko da. Honela bada, Cherylek bere bizitzari zentzua bilatu asmoz eta aurrez inolako eskarmenturik izan gabe bakarkako ibilaldi luze bati ekitea erabakiko du, honetan Ozeano Bareko Mendilerroaren Ibilbidean barna 1.600 kilometroz jarraituz, Mojave basamortua zeharkatu eta Oregon eta Washington estatuak igaroz, bere burua berraurkitzen saiatuko da.

Aktoreak 
 Reese Witherspoon: Cheryl Strayed
 Thomas Sadoski: Paul, Cherylen senar ohia
 Laura Dern: Bobbi Grey, Cherylen ama
 Keene McRae: Leif, Cherylen anaia
 Gaby Hoffmann: Aimee, Cherylen lagunik onena
 Michiel Huisman: Jonathan
 W. Earl Brown: Frank
 Jan Hoag: Annette
 Kevin Rankin: Greg
 Brian Van Holt: Rangerra
 Cliff De Young: Ed
 Mo McRae: Jimmy Carter
 Charles Baker: TJ
 Nick Eversman: Richie
 J.D. Evermore: Clint
 Randy Schulman: Terapeuta
 Cathryn de Prume: Stacey

Kanpo estekak 
 IMDBko fitxa irakurgai 

Ameriketako Estatu Batuetako filmak
Biografia filmak
2010eko hamarkadako abentura filmak
Drama filmak
Txangozaletasunari buruzko filmak
Biziraupen filmak
Road movie filmak
Drogei buruzko filmak
Heriotzari buruzko filmak
Minbiziari buruzko filmak
Adulterioari buruzko filmak
Benetazko gertaeretan oinarritutako filmak
Kalifornian girotutako filmak
Minnesotan girotutako filmak
Oregonen girotutako filmak
1995ean girotutako filmak
Liburuetan oinarritutako filmak
Film independenteak